เงินบาทปิด 31.32/35
ธนาคารกรุงเทพ รายงาน เงินบาทปิด 31.32/35 คาดสัปดาห์หน้าอ่อนค่าต่อ มองกรอบ 31.35-31.40
16 ธ.ค. 2554

ธนาคารกรุงเทพ รายงาน เงินบาทปิด 31.32/35 คาดสัปดาห์หน้าอ่อนค่าต่อ มองกรอบ 31.35-31.40
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 31.32/35 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 31.33/35 บาท/ดอลลาร์ 
วันนี้เงินบาทไม่ค่อยเคลื่อนไหวมากนัก เพราะระหว่างวันยังไม่มีปัจจัยที่จะเข้ามามีผลต่อค่าเงินเท่าใดนัก 
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 77.78 เยน/ดอลลาร์ ส่วนเงินยูโรอยู่ที่ระดับ 1.3014 ดอลลาร์/ยูโร
คืนนี้ สหรัฐฯ จะรายงานข้อมูลเศรษฐกิจที่สำคัญ คือ ดัชนีราคาผู้บริโภค(CPI) เดือนพ.ย. ส่วนวันจันทร์ สมาคมผู้สร้างบ้านแห่งชาติ (NAHB) จะเปิดเผยดัชนีตลาดที่อยู่อาศัยเดือนธ.ค. 
นักบริหารเงิน คาดว่า เปิดตลาดวันจันทร์เงินบาทจะเคลื่อนไหวอยู่ในกรอบแคบๆ ที่ 31.35-31.40 บาท/ดอลลาร์ โดยแนวโน้มยังคงอ่อนค่าต่อ